William Shakespeare puja a les taules del Teatre Romà de Sagunt amb 'Otelo'
30 d’agost 2018

![](/media/gk5j2i0a/53_c_otelo_01.jpg)  

Este divendres en el Teatre Romà de Sagunt es representarà a les 22.30 hores _Otelo_, la popular obra de William Shakespeare. Esta obra, que ve de la mà de la Compañía Clásicos Contemporáneos, s'engloba dins de la programació del Festival Sagunt a Escena. El preu de les entrades oscil·larà entre els 15 i 20 euros.

  

La tragèdia gira entorn del personatge d’ Otelo, general al servici de Venècia, que aconseguix l'amor i la mà de Desdémona, una noble veneciana. La parella es veurà immersa en una teranyina de mentides i manipulació teixida per Yago, alferes del protagonista, que gelós pel nomenament de Casio com a lloctinent d’ Otelo tramarà la seua venjança. Yago aconseguirà infondre gelosia en el protagonista cap a Desdémona utilitzant Casio per a destruir-lo. Un drama que mostra la degradació de l'ésser humà.

  

L'espectacle estarà dirigit per Julio Fraga amb Antonio Dechent encapçalant un repartiment que es completa amb Josu Eguskiza, Paco Luna, Juan Luis Corrientes, Estrella Corrientes, F.M. Poika, Rocío Hoces i Paz de Alarcón.

*   [](http://www.facebook.com/sharer.php?u=https://aytosagunto.es/va/actualitat/william-shakespeare-puja-a-les-taules-del-teatre-roma-de-sagunt-amb-otelo/ "Facebook")
*   [](http://twitter.com/share?url=https://aytosagunto.es/va/actualitat/william-shakespeare-puja-a-les-taules-del-teatre-roma-de-sagunt-amb-otelo/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/william-shakespeare-puja-a-les-taules-del-teatre-roma-de-sagunt-amb-otelo/ "Linked In")
*   [](mailto:?body=https://aytosagunto.es/va/actualitat/william-shakespeare-puja-a-les-taules-del-teatre-roma-de-sagunt-amb-otelo/)